Rivers of Babylon

Rivers of Babylon (מאנגלית: נהרות בבל) הוא שיר בסגנון הספיריטואלז שנכתב על ידי ברנט דאו וטרוור מקנוטון מלהקת המלודיאנס  בשנת 1970. השיר מבוסס על מזמור קל"ז בספר תהילים, המבטא את כמיהתם של היהודים היושבים בגולה לאחר חורבן בית המקדש הראשון והכיבוש הבבלי של ירושלים בשנת 586 לפני הספירה. נהרות בבל המתוארים במזמור הם נהר כבר ונהר הפרת. השיר מכיל גם מילים ממזמור תהילים י"ט פסוק ט"ו.

הגרסה הפופולרית ביותר של השיר הופקה על ידי להקת בוני אם ב-1978. השיר יצא כסינגל ונשאר בפסגת מצעד הפזמונים של בריטניה במשך חמישה שבועות. בבריטניה, השיר מכר מעל ל-1,985,000 עותקים ובכך הפך קיבל תואר "פלטינה משולשת".

גרסאות כיסוי
 ב-1971 כתב דון מקלין שיר על אותו הטקסט בשם Babylon (בבל).
 ב-1972 הוציא ג'ימי קליף גרסת כיסוי כחלק מפסקול הסרט "The Harder They Come".
 ב-19 בנובמבר 1978 יצאה לשיר גרסת כיסוי בשוודית הקרויה: Kommer du ihåg Babylon? (האם אתה זוכר את בבל?) שבוצעה על ידי להקת הדאנס "סקיטס".
 ב-1992 ביצעה הלהקה הקרואטית "וואטרוגאסי" ("הכבאים") גרסת פרודיה לשיר זה בקצב הטורבו-פולק.
ב-1998 ביצעה להקת "צליל וזמר" (באלבום "תן לנו לגדול") גרסת כיסוי בעברית, שמילותיה לקוחות מפרק אחר בספר תהלים - "בצאת ישראל ממצרים" (תהלים קי"ד).
 האחים נוויל פרסמו גרסת כיסוי לשיר באלבומם "ללכת בצל של החיים", אשר יצא באוקטובר 2004.
 שינייד או'קונור הקליטה גרסה משלה לשיר באלבומה "תאולוגיה" בשנת 2007.
 גרסאות פופולריות אחרות לשיר הוקלטו על ידי לינדה רונסטאדט, המלודיאנס, דניס בראון, סאבליים, סנאפ, סטיב ארל, דניאל אודונל, יאבי יו ולהקת "דבש מתוק ברוק".
 בשנת 2010, צורף השיר לאלבום ההופעה Hope for Haiti Now, שיצא למען רעידת האדמה בהאיטי.
 השיר גם זכה לגרסה בתוכנית הסאטירה הישראלית "אנחנו במפה" בתור המנון האצטדיונים "צהוב עולה" בשנת 2015.

קישורים חיצוניים

שירי 1978
שירי בוני אם
שירים באנגלית
שירים על נהרות
שירים המבוססים על התנ"ך
שירי דיסקו
סינגלים שהגיעו למקום הראשון בגרמניה
סינגלים שהגיעו למקום הראשון בנורווגיה
סינגלים שהגיעו למקום הראשון בניו זילנד
סינגלים שהגיעו למקום הראשון בשוודיה
סינגלים שהגיעו למקום הראשון בשווייץ
סינגלים שהגיעו למקום הראשון במצעד אירופה הוט 100
סינגלים שהגיעו למקום הראשון במצעד הסינגלים האוסטרלי
סינגלים שהגיעו למקום הראשון במצעד הסינגלים האירי
סינגלים שהגיעו למקום הראשון במצעד הסינגלים הבריטי
סינגלים שהגיעו למקום הראשון במצעד 40 הסינגלים ההולנדיים
סינגלים בהוצאת אטלנטיק רקורדס
סינגלים בהוצאת הנסה רקורדס